Aleksandras Gomelskis

Aleksandras Gomelskis (; 1928 m. sausio 18 d. Kronštate – 2005 m. rugpjūčio 16 d. Maskvoje) – Tarybų Sąjungos krepšinio treneris.Mirė Rusijos krepšinio korifėjus. Sekundė. Nuoroda tikrinta 2023-04-17.Alexander Gomelsky. FIBA Hall of Fame. Nuoroda tikrinta 2023-04-17.

 Biografija 

Būdamas studentas, 1945–1953 m. A. Gomelskis žaidė gynėju tuometinio Leningrado krepšinio komandose SKIF (1945–1948 m.) ir SKA (1949–1953 m.). Dirbti treneriu pradėjo 1949 m. Leningrado „Spartak“ moterų komandoje.ГО́МЕЛЬСКИЕ. Большая российская энциклопедия 2004–2017. Nuoroda tikrinta 2023-04-19.Garsus treneris pergales raškė pasitelkęs Lietuvos talentus. Lrytas.lt. Nuoroda tikrinta 2023-04-17. 1953 m. tapo Rygos ASK komandos treneriu, su ja penkiskart laimėjo Tarybų Sąjungos čempionatą, pelnė tris Europos taures (1957–1959 m.). 1966 m. paskirtas Maskvos CSKA vyriausiuoju treneriu. Su Maskvos CSKA A. Gomelskis 1971 m. iškovojo Europos čempionų taurę, daugiau nei 10 kartų laimėjo Tarybų Sąjungos pirmenybes.

TSRS rinktinę A. Gomelskis treniravo 1962–1970 ir 1976–1988 m. Per tą laiką rinktinė šešis kartus tapo Europos čempione, 1967 ir 1982 m. pasaulio čempione, o 1988 m. Seulo olimpinėse žaidynėse laimėjo auksą.Mirė A.Gomelskis. Krepsinis.net. Nuoroda tikrinta 2023-04-17. Po to A. Gomelskis kurį laiką dirbo Ispanijoje ir Prancūzijoje: treniravo Tenerifės ir Limožo CSP klubus. Subyrėjus Tarybų Sąjungai, 1991–1992 m. vadovavo Rusijos krepšinio federacijai.

1982 m. A. Gomelskiui suteiktas Lietuvos TSR nusipelniusio trenerio vardas. 1995 m. A. Gomelskis pristatytas Krepšinio šlovės muziejuje, 1998 m. apdovanotas Olimpiniu šlovės ordinu.Mirė Aleksandras Gomelskis. Basketnews.lt. Nuoroda tikrinta 2023-04-17.

Nuo 1997 m. iki mirties A. Gomelskis užėmė Maskvos CSKA klubo prezidento postą.

2003 m. vasario 5 d. A. Gomelskis gavo Lietuvos pilietybę.

Mirė 2005 m. rugpjūčio 16 d. nuo leukemijos, kuria susirgo 1998 m.

 Asmeninis gyvenimas 
Brolis Jevgenijus (g. 1938 m.) – taip pat krepšinio treneris.

A. Gomelskio pirmoji žmona – buvusi krepšininkė Olga, su ja susilaukė sūnų Vladimiro ir Aleksandro. Su antrąja žmona Lilija, dirbusia stiuardese, susilaukė Kirilo. Būdamas 69-erių, su trečiąja žmona krepšininke Tatjana, kuri buvo jaunesnė 41 metais, susilaukė sūnaus Vitalijaus.

 Išnašos 

Kategorija:Krepšinio treneriai
Kategorija:Rusijos sporto asmenybės